รัฐบาลไทย-ข่าวทำเนียบรัฐบาล-"เฉลิมชัย" นำทีมลุยบุรีรัมย์ มั่นใจน้ำอุปโภคเพียงพอ
วันพุธที่ 29 มกราคม 2563
"เฉลิมชัย" นําทีมลุยบุรีรัมย์ มั่นใจน้ําอุปโภคเพียงพอ
"เฉลิมชัย" นําทีมลุยบุรีรัมย์ มั่นใจน้ําอุปโภคเพียงพอ ย้ําชลประทานเร่งสํารวจพื้นที่เก็บกักน้ําไว้ใช้ในฤดูแล้ง
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวภายหลังลงพื้นที่ตรวจติดตามการแก้ไขปัญหาการขาดแคลนน้ําเพื่อการอุปโภค-บริโภคเมืองบุรีรัมย์ พร้อมด้วยนายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ และคณะทํางาน โดยมีนายเกียรติศักดิ์ หนูแก้ว ผู้อํานวยการสํานักงานชลประทานที่ 8 และนายเทิดพงษ์ ไทอุดม ผู้อํานวยการโครงการชลประทานบุรีรัมย์ ร่วมให้การต้อนรับและบรรยายสรุปสถานการณ์น้ํา พร้อมกันนี้ รมว.เกษตรฯ ได้มอบนโยบายแนวทางการทํางานต่อเจ้าหน้าที่ของกรมชลประทาน ณ โครงการชลประทานบุรีรัมย์ อ.เมือง จ.บุรีรัมย์
นายเฉลิมชัย กล่าวว่า ภาพรวมน้ําอุปโภคบริโภคใน จ.บุรีรัมย์ จ.สุรินทร์ จ.ศรีสะเกษ และ จ.นครราชสีมา นั้นยืนยันว่ามีเพียงพอ ขอให้พี่น้องประชาชนมั่นใจ ซึ่งกรมชลประทานมีการวางแผนบริหารจัดการน้ําไม่ให้ขาดแคลน ในส่วนภาคเกษตรต้องขอความร่วมมือเกษตรกรงดปลูกพืชใช้น้ําเยอะ เนื่องจากฝนทิ้งช่วงทําให้น้ําต้นทุนมีน้อย ทั้งนี้กระทรวงเกษตรฯ ได้เตรียมมาตรการในการช่วยเหลือ อาทิ การส่งเสริมอาชีพเลี้ยงสัตว์ การส่งเสริมปลูกพืชใช้น้ําน้อย โดยสนับสนุนบ่อบาดาลส่งเสริมเกษตรแปลงใหญ่ ตลอดจนการจ้างแรงงาน เป็นต้น
นอกจากนี้ได้เน้นย้ําให้ชลประทานทุกพื้นที่บริหารจัดการน้ําอย่างเป็นระบบ มีการวางแผนล่วงหน้า มีแผนที่ชัดเจน ซึ่งจะช่วยให้ผ่านวิกฤติไปได้ น้ําอุปโภคบริโภคเป็นเรื่องสําคัญที่หล่อเลี้ยงคนทั้งประเทศ จึงต้องบริหารจัดการไม่ให้ขาดแคลนน้ํา ซึ่งได้มอบนโยบายให้เพิ่มพื้นที่เก็บกักน้ํา ในส่วนของอ่างที่ตื้นเขินให้สํารวจเพื่อจัดทําแผนของบขุดลอกเพิ่มพื้นที่ปริมาตรน้ําให้เพิ่มขึ้น ขณะเดียวกันในส่วนของลุ่มน้ําต่างๆ ที่สามารถทําแก้มลิงได้ให้ดําเนินการทําแผนได้ทันที เพื่อเก็บกักน้ําให้เพียงพอไว้ใช้ในฤดูแล้ง อย่างไรก็ตามได้กําชับและขอความร่วมมือทุกภาคส่วน ต้องประชาสัมพันธ์ให้ประชาชนรับทราบสถานการณ์อย่างต่อเนื่อง ตลอดจนเตรียมเครื่องจักรเครื่องมือให้พร้อมรับมือสถานการณ์
ด้านนายเกียรติศักดิ์ หนูแก้ว ผู้อํานวยการสํานักงานชลประทานที่ 8 กรมชลประทาน เปิดเผยถึงสถานการณ์น้ําในพื้นที่จังหวัดบุรีรัมย์ว่า ปัจจุบันสถานการณ์น้ําในพื้นที่จังหวัดบุรีรัมย์ (ณ 27 ม.ค. 63) มีปริมาณน้ําใช้การได้รวมกันประมาณ 63 ล้านลูกบาศก์เมตร (ลบ.ม.) จากความจุใช้การได้ 279 ล้าน ลบ.ม. หรือร้อยละ 23 ของความจุใช้การของอ่างฯรวมกัน (ปริมาณน้ําเก็บกักสูงสุดในพื้นที่จังหวัดบุรีรัมย์รวมกันประมาณ 295.39 ล้าน ลบ.ม.) จากปริมาณน้ําใช้การได้ดังกล่าว มีแนวโน้มที่จะไม่เพียงพอที่จะสนับสนุนน้ําเพื่อผลิตประปา จําเป็นต้องหาแนวทางในการสํารองน้ําไว้เพิ่มเติม เพื่อให้เพียงพอใช้ตลอดฤดูแล้งนี้ไปจนถึงต้นฤดูฝนปีหน้าด้วย
ทั้งนี้ ปริมาณน้ําอ่างห้วยจระเข้มากและอ่างห้วยตลาดมีน้ํารวม 2.028 ล้าน ลบ.ม. และจากการประชุมร่วมพิจารณาสถานการณ์น้ําในเขตจังหวัดบุรีรัมย์ระหว่างสํานักชลประทานที่ 8 และการประปาส่วนภูมิภาคเขต 8 เมื่อวันที่ 14 ม.ค. 63 ซึ่งการประปาส่วนภูมิภาคยืนยันว่าน้ําในอ่างทั้ง 2 แห่ง จะสามารถรองรับการผลิตประปาได้ถึงวันที่ 30 มีนาคม 2563
อย่างไรก็ตาม กระทรวงเกษตรฯ โดยกรมชลประทาน จะบริหารจัดการน้ําให้เป็นไปตามแผนที่กําหนดไว้อย่างเคร่งครัด และแม้ว่าขณะนี้ยังมีปริมาณน้ําเพียงพอสําหรับการอุปโภคบริโภคตลอดฤดูแล้ง แต่ยังคงต้องสํารองน้ําต้นทุนไว้ใช้ในช่วงต้นฤดูฝนด้วย หากเกิดกรณีฝนมาล่าช้า จึงต้องขอความร่วมมือทุกภาคส่วนร่วมใจกันใช้น้ําอย่างประหยัดให้ถึงที่สุด รวมทั้งสร้างการตระหนักรู้ถึงคุณค่าของทรัพยากรน้ํา เพื่อลดความเสี่ยงต่อปัญหาการขาดแคลนน้ําในอนาคต
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai